Diari Oficial de la Generalitat Valenciana


Sumari del DOGV 3898, del 15-12-2000 (2000/10655)

DECRET 180/2000, de 5 de desembre, del Govern Valencià, pel qual es crea el Premi de les Arts Plàstiques de la Generalitat Valenciana.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/12/05/180/dof/vci/html**

### Dades del document

Número de DOGV
:   3898

Data del DOGV
:   15-12-2000

Secció del DOGV
:   I. DISPOSICIONS GENERALS

Número del document
:   2000/10383


Data del document
:   05-12-2000

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * premi cultural
    * belles arts
    * legislació

DECRET 180/2000, de 5 de desembre, del Govern Valencià, pel qual es crea el Premi de les Arts Plàstiques de la Generalitat Valenciana. [2000/Q10178]
  
La Generalitat Valenciana té reconeguda la competència exclusiva en matèria de cultura, en virtut de l'article 31 de la Llei Orgànica 5/1982, d'1 de juliol, que va aprovar l'estatut d'autonomia, i a través del Reial Decret 3.066/1983, de 13 d'octubre, li va ser traspassat, entre altres funcions i serveis, el foment de la cultura.
  
El Premi de les Arts Plàstiques de la Generalitat Valenciana es crea a fi de distingir i recompensar un artista amb una obra primordialment plàstica que no sols haja contribuït al foment i la difusió del nostre art, sinó també a l'obertura de vies de renovació i innovació plàstiques.
  
En virtut d'això, a proposta del conseller de Cultura i Educació i després de la deliberació del Govern Valencià, en la reunió del dia 5 de desembre de 2000,
  
DECRETE
  
Article 1
  
Es crea el Premi de les Arts Plàstiques de la Generalitat Valenciana com a guardó atorgat per la Generalitat a un artista plàstic de vàlua reconeguda, a fi de fer ressaltar la seua labor creadora.
  
Article 2
  
S'aproven les bases que han de regir la concessió del Premi de les Arts Plàstiques de la Generalitat Valenciana, que figuren com a annex del present decret.
  
DISPOSICIÓ DEROGATÒRIA
  
Es deroga el Decret 34/1986, de 10 de març, del Govern Valencià, pel qual es crearen els Premis 9 d'Octubre de Literatura i Arts Plàstiques.
  
DISPOSICIONS FINALS
  
Primera
  
Autoritzar el conseller de Cultura i Educació perquè dicte totes les disposicions que siguen necessàries per a l'aplicació i el desplegament del present decret.
  
Segona
  
El present decret entrarà en vigor el mateix dia de la publicació en el Diari Oficial de la Generalitat Valenciana.
  
València, 5 de desembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS
  
ANNEX
  
Bases per a la concessió del Premi de les Arts Plàstiques de la Generalitat Valenciana.
  
Primera
  
Podran optar i ser proposats per al premi tots els artistes valencians vius, la trajectòria dels quals destaque per la seua contribució a l'art valencià contemporani.
  
Segona
  
Podran proposar candidats al Premi de les Arts Plàstiques de la Generalitat Valenciana els organismes oficials, les institucions culturals públiques i privades i qualsevol entitat artística i cultural tant en l'àmbit de la Comunitat Valenciana com en l'estatal.
  
Així mateix, el jurat del premi també podrà proposar els candidats que considere mereixedors del guardó.
  
Tercera
  
Les propostes es realitzaran per escrit, acompanyades d'un currículum de l'autor nominat, especificant les raons per les quals és considerat mereixedor del premi, i amb un certificat de l'acord o de la resolució adoptada per la institució o entitat proponent.
  
Les propostes hauran de presentar-se a la Conselleria de Cultura i Educació de la Generalitat Valenciana en el termini previst en cada convocatòria.
  
Quarta
  
El Premi de les Arts Plàstiques de la Generalitat Valenciana es dota amb cinc milions de pessetes (5.000.000 PTA), equivalents a 30.050,61 euros, i s'entregarà al guardonat en un acte públic. La convocatòria del mateix tindrà caràcter anual i la mateixa podrà modificar la quantia del premi.
  
Cinquena
  
El jurat, la presidència d'honor del qual exercirà el conseller de Cultura i Educació, estarà compost per la directora general de Promoció Cultural i Patrimoni Artístic, que el presidirà, pel secretari general de la Conselleria de Cultura i Educació, que actuarà com a secretari, i per quatre membres designats pel conseller de Cultura i Educació.
  
Sisena


Còpia Permalink ELI